Kofi Koranteng

Kofi Koranteng (doɣim dabisili 9 September 1966) nyela Ghana siyaasa nira ŋun daa na nye kpem zaŋti Progressive Alliance Movement. 

 Baŋsim bobu 
Koranteng daa chaŋla Primary School, Accra, Aggrey Memorial ka daa tuɣi chaŋ Kumasi , Garrison Primary. O daa nyela ŋun chaŋ Senior High School,  Adisadel College din be  Cape Coast. O malila  Economics ni Business shahira gbaŋ din yina New York University.

 Tuma 
O daa nyela kpema zaŋti Progressive Alliance Movement, laɣingu sheli din be USA la. Ka daa soŋ ka bizali  Representation of the Peoples’ Amendment Act (ROPAA). ROPAA zaligu maa daa nyela din wuhi ni Ghana niribi ban be tiŋduya nyela ban gba ni toooi pahi niŋ lala tiŋ maa piibu piibu.  O daa lahi nyela ŋun leegi zuɣulaan paa zaŋti  Primerica, ka daa kpa Dividend Inc tuma duu nti lahi leegi Busniess Development Officer zaŋti JP Morgan Chase.

O nyela ŋun tum , tuma duri ŋo ni ;

 Tuuli zuɣulaan zaŋti  Ahenfie Association 
 Zuɣulaan kuro zaŋti  Tracey Towers 
 Zuɣulaan kuro ni kpema zaŋti  Volta Power FM Radio
 Highlife Management LLC. kpema
 Africa Business Advisory Group (ABAG)  toondana

 Siyasa 

 Ghana zuɣulaantali bobu 

 Yuuni 2020 piibu piibu 
Silimin goli December yuuni 2019, Koranteng daa yeliya ni  o nyela ŋun yen yina nti bo Ghana toontali , ka di nyela o yen zanila o gama zuɣu. O daa yeliya ni lala niya ŋo bi yi sheli pahila, paati kara ayi sheli din kuli be Ghana la National Democratic Congress ni New Patriotic Party nyela ban kuli gbibi Ghana yuugi , ka mii bi tum tuunsheli nti Ghana, ni di zuɣu saha paaya ni di yihi ba .

Silimin goli October bieɣu pishiyinika dala, Ghana piibu piibu tuma duu daa nyela ban yihi niribi ayobu , ka Kofi Koranteng daa pahi bi zuɣu, ka yihibu maa daliri daa nyemi ni bi niŋla korinfohili bi gbana dihibu ni, ni ninvuɣu sheba bini daa sabi bi yuya ni bani n dihi bi gbana zuɣu maa daa nyela ʒiri, ka daa yeli Ghana Police Criminal Investigation Department (CID) ni bi vihimi lala yeltoɣa maa zuɣu. The Criminal Investigation Department daa saɣi ti ni dihibu ŋo pam nyela korinfohili ni be sheli ni, bini daa niŋ bi vihigu naagi.

The Electoral Commission daa yihi lahabali na wuhi ni bi naa yo laɣi sheli din kalinli daa yisi GHS100,000 nyela dini yen labisi sheli tiba. O daa nyela ŋun zaŋ yeltoɣa maa chaŋ kootu , amaa silimin goli November bieɣu pihita dali yuuni 2020, Accra High Court , daa ʒiniya, ka ŋun daa nye alikaali kpema  Justice Gifty Agyei-Addo daa yihi lala yeltoɣa.

 Kundivihira